
    Referat de aprobare
privind vânzarea directă, cu plata în rate, a terenului în suprafață de 142 mp din
Drobeta Turnu Severin, Bdul Revoluției 16-22 Decembrie 1989 nr.19C,  identificat prin NC CAD: 6801, către S.C R&D S.R.L.

1. Motivul emiterii actului administrativ cu caracter individual
Prin Contractul de concesiune nr. 273/01.07.1999, SC R&D SRL a dobândit un drept de folosință, prin concesiune, asupra terenului în suprafață de 142 mp situat în Drobeta Turnu Severin,  Bdul Revoluției 16-22 Decembrie 1989.
[bookmark: _Hlk121305356]Prin Cererea nr. 32821/23.08.2024, subscrisa SC R&D SRL cu sediul în Drobeta Turnu Severin, Bdul Revoluției 16-22 Decembrie 1989, prin administrator Păuna Constantina, în calitate de concesionar al terenului în suprafață de 142 mp, situat în Drobeta-Turnu Severin, Bdul Revoluției 16-22 Decembrie 1989 – Contract de concesiune nr. 273/01.07.1999, solicită cumpărarea suprafeței concesionate, redevența fiind achitată integral. 
Din extrasul de carte funciară nr. 35014/03.09.2024, rezultă că imobilul teren situat în Drobeta-Turnu Severin, Bdul Revoluției 16-22 Decembrie 1989, identificat cu NC CAD: 6801, are suprafața de 142 mp și face parte din domeniul privat al Municipiului Drobeta-Turnu Severin.
Din Procesul verbal de recepție finală nr. 31/04.12.2002 rezultă că lucrarea prevăzută în Autorizația de construire nr.302/26.08.1999 a fost finalizată.
           Conform Raportului de evaluare nr. 56T/16.09.2024, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta-Turnu Severin, Bdul Revoluției 16-22 Decembrie 1989 în suprafață de 142 mp, este de 80,970 lei (16,279 euro),  iar valoarea unitară este  de 114,64 euro/mp.
Ca urmare a stabilirii prețului de vânzare, prin HCL Drobeta-Turnu Severin nr.288/25.09.2024, utilizând adresa nr. 38122/01.10.2024, doamnei Păuna Constantina, reprezentantă a societății S.C R&D S.R.L, i-a fost comunicat prețul de 80,970 lei (16,279 euro), iar aceasta, prin adresa nr. 38313/02.10.2024, își exprimă acordul privind achiziționarea imobilului despre care facem vorbire, în condițiile precizate mai sus, cu un avans de 12.500 lei, restul de preț urmând a fi achitat în rate egale lunare, plătibile până în ultima zi lucrătoare a fiecărei luni, în termen de 3 ani, la care se adauga o dobândă de 4%.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem vânzarea imobilului teren în suprafață de 142 mp, situat în Drobeta Turnu Severin, Bdul Revoluției 16-22 Decembrie 1989 nr.19C,  identificat prin NC CAD: 6801, către S.C R&D S.R.L. pentru un preț de 80,970 lei (16,279 euro). 
Contravaloarea serviciilor de evaluare în cuantum de 650 lei va fi recuperată de la cumpărător anterior încheierii contractului de vânzare-cumpărare în formă autentică. 

2)   Schimbări preconizate
       Nu este cazul.

3) Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4) Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al Municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumparare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ cu caracter normativ individual
        Nu este cazul.

 7) Activităţi de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro .

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.





INIȚIATOR,
VICEPRIMAR                                                       
DANIEL-OLIMPIU CÎRJAN
 
               
            

        










Acest document contine date cu caracter personal prelucrate un conformitate cu prevederile Regulamentului (UE) nr.679/2016

